hotchpotch/miracl-hf-unified huggingface dataset:
Läntinen Nusa Tenggara
Läntinen Nusa Tenggara () on Indonesian provinssi. Se sijaitsee Pienillä Sundasaarilla ja provinssin alue muodostaa saariston länsiosan, lukuun ottamatta oman provinssinsa muodostamaa Balia.
Provinssin suurin saari on Sumbawa provinssin itäosassa ja toiseksi suurin Lombok länsiosassa. Provinssin pääkaupunki on Mataram, joka sijaitsee Lombokin saarella.
Provinssin alueella asuu 4,5 miljoonaa ihmistä. Sasak-kansa on provinssin suurin etninen ryhmä. He asuvat pääosin Lombokin saarella ja he muodostavat yli kaksi kolmannesta provinssin väkiluvusta. He puhuvat äidinkieleltään sasakin kieltä ja uskonnoltaan he ovat muslimeja.
Vuonna 2002 YK:n kehitysohjelma luokitteli Läntisen Nusa Tenggaran Indonesian vähiten kehittyneeksi provinssiksi. Sitä ovat vaivanneet kulkutaudit ja aliravitsemus.
Alueella on tulivuoria ja maanjäristyksiä. Vuoden 2007 lopussa provinssia tärisytti 6,7 richterin maanjäristys. Kesällä 2008 seuraava maanjäristys tuhosi asuinrakennuksia.
Petri Laine
Petri Laine (s, 1969) on suomalainen tieteis- ja kauhukirjailija. Turbator julkaisi Laineen tieteisnovellikokoelman "Taivaan kaikki värit" vuonna 2008 ja kauhunovellikokoelman "Surunkorento" vuonna 2009. Kauhu- ja jännitysromaani "Haudattu sydän" ilmestyi 2010. Laineen novelleja on julkaistu muun muassa Portti-lehdessä. Hän on mukana myös Turbatorin "Tuhansien zombien maa" -novelliantologiassa.
Ari Lahti (toimitusjohtaja)
Ari Lahti (s. 1963 Leppävirta) on rahoituskonserni Icecapitalin perustajaosakas ja toimitusjohtaja, sekä Kuopion Palloseura Oy:n pääomistaja. Maaliskuussa 2010 Lahdesta tuli myös Turo Tailorin vähemmistöosakas. Hän on Suomen Palloliiton puheenjohtaja tammikuusta 2018.Koulutukseltaan hän on valtiotieteen lisensiaatti.
Lahden nykyisiin luottamustehtäviin kuuluvat Wulff-yhtiöt Oyj:n (ent. Beltton) hallituksen puheenjohtajuus (2000–) sekä Oy Veikkaus Ab:n hallituksen jäsenyys (2002–). Hän on toiminut aikaisemmin muun muassa Veikkausliigaa hallinnoivan Jalkapalloliiga ry:n hallituksen puheenjohtajana sekä Helsingin Arvopaperipörssin hallituksessa.
Lahti on syntynyt Sorsakoskella, jossa hänen isänsä työskenteli Hackmanilla. Sorsakoskelta perhe muutti pian Leppävirralle, jossa Lahti kävi ala-asteen. Tämän jälkeen perhe siirtyi Kuopioon, jossa Lahti kävi Minarissa yläasteen ja vuoden lukiota, ennen kuin lähti 1977 suorittamaan stipendin turvin lukion loppuun englantilaisessa Atlantic Collegessa.
Lahti palasi Englannista Suomeen opiskelemaan kansantaloutta ja oikeustiedettä Helsingin yliopistossa. Hän valmistui kuitenkin valtiotieteellisestä, josta hänen tuorein tutkintonsa on valtiotieteen lisensiaatti.Lahti on toiminut pitkään jalkapallon parissa. Kuopion Palloseura Oy:n hallituksen lisäksi hän on toiminut myös Veikkausliigaa hallinnoivan Jalkapalloliiga ry:n hallituksen puheenjohtajana (1997–2000).
Kun Kuopion Palloseura oli talousvaikeuksissa 1990-luvun lopussa, Lahti lähti perustamaan KuPS Oy:tä (1998). Hänen käsiinsä päätyi 20–25 % uuden yhtiön osakkeista ja hallituspaikka.
Vuoden 2006 lopussa Lahti pelasti Kuopion Palloseura Oy:n toistamiseen yhtiötä uhanneelta konkurssilta sijoittamalla yhtiöön yli 200 000 euroa aikaisempien sijoituksensa lisäksi (antoi merkintätakauksen koko osakeannin osalta). Lisäinvestoinnin myötä hänestä tuli yhtiön suurin omistaja ja sen hallituksen puheenjohtaja. Hän omistaa osakkeista 94,98 %, 5 % omistaa Jukka Pitkänen ja loput 0,02 % omistaa 30 pienosakasta – toisin sanoen ennen kyseistä rahoituskierrosta osakkeita omistaneet muut henkilöt. Sijoitustaan KuPSiin Lahti kuvaili "pikkupojan unelmaksi".
Vuonna 2009 Lahti oli Suomen Palloliiton puheenjohtajavaalin ehdokasasettelun kärkinimien joukossa. Hän kuitenkin päätti vetäytyä kisasta Sauli Niinistön ehdokkuuden vahvistuttua. Tässä yhteydessä Lahti tuki julkisesti Niinistöä puheenjohtajaksi.
Lahdella ei itsellään ole kilpataustaa jalkapallossa. Hän kertoo perineensä urheiluinnostuksen isältään, joka oli aikoinaan SM-sarjatason painija. Kuopiossa kuvioihin tuli jalkapallo, ja Olli Rehn veti hänet mukaan jalkapallon järjestötoimintaan. Rehn oli Lahden edeltäjä Jalkapalloliiga ry:n hallituksen puheenjohtajana.
Jalkapallon lisäksi Lahti harrastaa golfia.
Rick Sklar
Rick Sklar (1929/1930 New York, New York – 22. kesäkuuta 1992 New York) oli yhdysvaltalainen radiovaikuttaja.
Uransa alkuvaiheessa Skalr toimi käsikirjoittajana newyorkilaisille WNYC- ja WPAC-radioasemille. Vuonna 1954 hän siirtyi WINS-asemalle apulaisohjelmajohtajaksi. Siellä hänen tehtäviinsä kuului muun muassa kuulijakilpailujen ja mainoslauseiden ideointi.
WABC-asemalle Sklar siirtyi 1962 ja seuraavana vuonna hänet nimettiin aseman ohjelmajohtajaksi. Kuulijalukujen parantamiseksi Sklar supisti aseman 77 levyn soittolistan noin 24 levyyn, ja kolmea eniten myytyä kappaletta alettiin soittamaan parin tunnin välein. Samaan aikaan hän pyrki kannustamaan aseman persoonallisia tiskijukkia, kuten Bruce Morrow'ta. 1960-luvun lopulla WABC:ta kuunteli neljäsosa New Yorkin radionkuuntelijoista ja se oli kaupungin kuunnelluin musiikkiradioasema.
Sklarista tuli ABC Radion ohjelmasuunnittelun varajohtaja 1977. Vuonna 1984 hän siirtyi perustamaansa radiokonsultointiyritykseen Sklar Communicationsiin.
Sklar kuoli hoitovirheestä johtuneeseen hapenpuutteeseen leikkauksen aikana. Hänet nimettiin postuumisti Radio Hall of Fameen vuonna 1993.
Leppälinnut
Leppälinnut ("Phoenicurus") on sieppojen heimoon kuuluva lintusuku. Sukuun kuuluu 7 lajia.
Sveitsin jääkiekkoliitto
Sveitsin jääkiekkoliitto (, , , ) liitto, joka vastaan Sveitsin jääkiekosta. Liitto on IIHF:n jäsen vuodesta 1908, ja on yksi IIHF:n perustajista. Sveitsin jääkiekkoliitto hallinnoi molempia ammattilaisliigoja (NLA ja NLB) Sveitsissä sekä maajoukkueita.
Mainio Manu
Mainio Manu () on yhdysvaltalainen Nelvanan tuottama ja Roger Bollen, sekä Marilyn Sadlerin luoma tietokoneanimaatiosarja, joka kertoo kaksikielisestä latinoremonttimiehestä Mainio Manusta ja hänen puhuvista työkaluistaan.
Manu Mainiolla on työkalupakissaan 8 työkalua, jotka ovat
Patu - vasara
Ville - ristipääruuvari
Ruuvari - miinusruuvari
Milli - mittanauha
Nipsu - pihdit
Sahuri - saha
Putkeli - jakoavain (näyttää putkipihdeiltä)
Fikkari - taskulamppu (ei esiinny kaikissa jaksoissa)
Bir Moghrein
Bir Moghrein (, myös "Bir Mogreïn", "Bîr Moghreïn") on kaupunki ja sotilasasema Tiris Zemmourin alueella pohjoisessa Mauritaniassa. Kaupunki sijaitsee lähellä Länsi-Saharan rajaa, 326 metrin korkeudesta merenpinnasta. Kaupungissa ei ole matkailukohteita. Bir Moghreinissa ei myöskään ole ravintoloita, pubeja, hotelleja, hostelleja eikä leirintäalueita. Bir Moghreinissa on lentokenttä. Kentän ICAO-koodi on GQPT. Dakar-rallin reitti on kulkenut kaupungin läpi.
Bir Moghreinin ympäristössä on maamiinoja. Esimerkiksi vuonna 2004 alueella raivattiin 6 000 neliökilometrin kokoinen miinakenttä.
Bir Moghrein sijaitsee 250 kilometriä Ain Ben Tilistä lounaaseen, 440 km Zouératista pohjoiseen, 600 km algerialaisesta Tindoufista lounaaseen ja 900 km Cheggasta länteen.
Taulukon lämpötilat perustuvat kuukausien keskimääräisiin lämpötiloihin kaupungissa kahdeksan vuoden säätilastojen ajalta. Tuona aikana kaupungissa ei ole ollut yhtään vesisade- tai lumisadepäivää.
Birgit Nilsson -palkinto
Birgit Nilsson -palkinto on ruotsalaisen sopraanon Birgit Nilssonin mukaan nimetty, maailman suurin klassisen musiikin palkinto.
Suuruudeltaan miljoonan dollarin arvoinen palkinto jaetaan kahden tai kolmen vuoden välein. Valinnan tekee palkintosäätiön hallitus kansainvälisen asiantuntijaryhmän esityksen pohjalta.
Ensimmäinen palkinnon saajaksi nimettiin 20. helmikuuta 2009 espanjalainen oopperalaulaja Plácido Domingo. Palkinnon saajan päätti Nilsson ennen kuolemaansa. Säätiön mukaan tietoa säilytettiin suljetussa kuoressa, joka avattiin vasta hieman ennen palkinnon julkistamista. Vuonna 2011 palkinnon sai italialainen kapellimestari Riccardo Muti ja vuonna 2014 Wienin filharmonikot.
Palkinto voidaan puolittaa kahden voittajan kesken. Sen voi saada kukin voittaja vain kerran.
The American Scandinavian Foundationilla on aikaisempi (alkaen vuodesta 1988), samanniminen palkinto (The Birgit Nilsson Prize). Se jaetaan lupaavalle nuorelle amerikkalaiselle oopperalaulajalle. Palkinto perustettiin ruotsalaisten Pohjois-Amerikassa sijainneen siirtomaan Uuden Ruotsin perustamisen 350-vuotisjuhlan kunniaksi. Se jaetaan vuosittain Uuden Ruotsin perustamisen vuosipäivänä.
Winkler
Winkler on pieni kaupunki eteläisessä Manitobassa, Kanadassa. Sen väkiluku on 9 106 (2006). Winkler on Pembina Valley Regionin suurin kaupunki ja liike-elämän, maataloustuotteiden ja teollisuustuotannon keskus.
Kaupungin kaakkoispuolella sijaitsee Pembina Valley Provincial Parkin luonnonpuisto.
Vuonna 2008 Winkler on Manitoban kuudenneksi suurin kaupunki ja yksi provinssin nopeimmin kasvavista.
Viimeisen jääkauden päättyessä Agassiz-jääjärvi peitti suurta osaa nykyistä Manitobaa ja sen rantaviiva sijaitsi nykyisen Winklerin kaupungin laitamilla. Järven muodostama Pembina Escarpment -harjanne sijaitsee muutaman kilometrin päässä lännessä.
Winklerin eurooppalainen asutus sai alkunsa vuonna 1874, jolloin alueelle saapuivat ensimmäiset venäläiset mennoniitat. Nämä ensimmäiset siirtolaiset muodostivat syvästi uskonnollisen yhteisön mutta eivät kuitenkaan rakentaneet alueelle perinteisiä kirkkorakennuksia. Ensimmäinen seurakunta perustettiin alueelle 1888 yhdysvaltalaisten lähetystyöntekijöiden saavuttua. Virallisesti Winklerin perusti puutavarayrittäjä ja poliitikko Valentine Winkler, jolla oli yritys läheisessä Mordenin kylässä. Kun Winklerin mennoniitta-asiakkaat toivoivat hänen perustavan toimipisteen lähemmäksi kaupunkia, hän sai Canadian Pacific Railwayn suostutelluksi rakentamaan rautatien kaupungin lounaisosaan.
Winkler rekisteröitiin kyläksi 9. toukokuuta 1906. Tähän päivään mennessä kylään oli muuttanut suuri joukko saksalaisia, juutalaisia ja englantilaisia siirtolaisia. Mennoniitat alkoivat muuttaa maaseudulta kylään pian tämän jälkeen ja ensimmäisen maailmansodan jälkeen he muodostivat kylän väestöstä enemmistön.
1930-luvulla suuri joukko juutalaisia ja saksalaisia kauppiaita muutti pois Winkleristä, ja kylän väkiluku supistui. Väkiluku kääntyi nousuun toisen maailmansodan jälkeen. Winkler sai 7. huhtikuuta 1954 kaupungin aseman.
Ilmasto eteläisessä Manitobassa on tyypillinen kuiva mannermainen ilmasto (Köppenin ilmastoluokitus: Dfb), talvet ovat kylmiä ja kesät taas lämpimiä. Keskimääräinen lämpötila on heinäkuussa 20 astetta ja tammikuussa noin -15,6 astetta. Keskimääräinen sateen määrä on noin 415 mm vuodessa, joka sataa useimmiten keväällä ja alkukesästä. Kasvukausi on keskimäärin 125 päivää.
Natriumkromaatti
Natriumkromaatti (NaCrO) on natriumkationien ja kromaattianionien muodostama ioniyhdiste. Ulkomuodoltaan se on hygroskooppisia keltaisia kiteitä. Veteen liuotettuna aine muodostaa heikosti emäksisen liuoksen.
Natriumkromaattia voidaan valmistaa teollisesti kromiittimalmista. Malmi sekoitetaan natriumkarbonaatin kanssa. Seokseen lisätään vesiliuoksina natriumhydroksidia, kaliumhydroksidia, natriumaluminaattia ja natriumsilikaattia. Seos kuivataan ja hapetetaan, jonka jälkeen natriumkromaatti voidaan erottaa..
Natriumkromaattia käytettiin aikaisemmin teollisuudessa korroosiota estävänä aineena. Ainetta käytetään myös puunsuoja-aineena. Radioaktiivista Cr-51-isotooppia sisältävällä natriumkromaatilla on käyttöä myös lääketieteessä. Aineella merkataan veren punasoluja, mikä mahdollistaa sairauksien tutkimisen
Hengitettynä natriumkromaatti aiheuttaa huonovointisuutta ja hengenahdistusta. Natriumkromaatti voi olla karsinogeeninen ja mutageeninen. Ympäristöön joutuessaan aine on vaarallista erityisesti veden eliöstölle.
Juha Toivonen
Juha Harri Antti Toivonen (s. 10. kesäkuuta 1987 Hattula) on suomalainen entinen jääkiekkomaalivahti, jonka viimeiseksi SM-liigaseuraksi jäi KalPa. Nykyään hän on HPK:n A-Nuorten valmennustiimissä.
Toivonen on HPK:n kasvatti. Hän pelasi kaudella 2005–2006 kaksi ottelua HPK:n maalilla ja oli myös SM-liigan pudotuspeleissä joukkueen luukkuvahtina Karri Rämön loukkaannuttua välierissä. Kauden päätteeksi Toivonen pääsi juhlimaan mestaruutta, vaikkei saanutkaan peliaikaa. Suomen jääkiekkoliiton kilpailusääntöjen mukaisesti yksikin kokoonpanopöytäkirjaan merkitty pudotuspeliottelu oikeuttaa pelaajan saamaan SM-mitalin, jos hänen edustamansa joukkue sellaisen voittaa. Toivonen on siis jääkiekkoliiton käytännön mukaisesti voittanut Suomen mestaruuden. Toivosella oli mahdollisuus pelata yhdessä välierän ottelussa, kun HPK:n ykkösmaalivahti Miika Wiikman loukkaantui lievästi joukkueen alkuverryttelyssä. Wiikman kuitenkin pelasi ottelun ja jatkoi pelaavana maalivahtina mestaruuteen saakka. Kaudet 2006–2008 Toivonen edusti muutamaa Mestis-ottelua lukuun ottamatta HPK:n A-nuoria.
Toivonen pelasi kaudet 2008–2010 pohjoisamerikkalaisessa farmisarja CHL:ssä, jossa hän edusti Odessa Jackalopesia. Ensimmäisellä kaudellaan hänet valittiin sarjan parhaiden tulokkaiden tähtikentälliseen. AHL:n Bridgeport Sound Tigers teki Toivosen kanssa kesällä 2009 kaksisuuntaisen sopimuksen. Hän ei kuitenkaan mahtunut Sound Tigersin kokoonpanoon ja pelasi toisenkin kauden Jackalopesissa.
Kaudeksi 2010–2011 Toivonen siirtyi pelaamaan Mestistä Kajaanin Hokin paitaan. Hän pelasi hyvän tulokaskauden Mestiksessä ja sai seuraavaksi kaudeksi sopimuksen SM-liigan KalPaan.
Juhan isoveli Hannu Toivonen on myös jääkiekkomaalivahti. Hän pelaa SM-liigan Tampereen Ilveksessä.
Philadelphia Quakers
Philadelphia Quakers oli ammattilaisjääkiekkojoukkue, joka pelasi NHL:ssä yhden kauden, 1930–1931. Quakersin kotihallina toimi Philadelphia Arena Pennsylvaniassa. Philadelphia Quakersin edeltäjä oli Pittsburgh Pirates.
The Shape of Finns to Come
The Shape of Finns to Come on kokoelmalevy, joka sisältää musiikkia kuudelta eri suomirockyhtyeeltä. Sen julkaisi lontoolainen Cherry Red Records kesällä 1980. Yhtiö halusi julkaista Suomessa tehtyä uutta rockmusiikkia brittien kuunneltavaksi ja valitsi mieleisensä kappaleet Poko Rekordsin katalogista. LP oli NME-lehden riippumattomien levymerkkien albumimyyntitilaston viidenneksi myydyin yhtenä kuukautena.
A-puoli
B-puoli
Raahen suojeluskuntapiiri
Raahen suojeluskuntapiiri muodostettiin Oulun läänin toisen kutsuntapiirin suojeluskuntien edustajakokouksessa 14. syyskuuta 1918 Raahen raatihuoneella.
Kenraalieversti Andrei Ždanovin johtama valvontakomissio vaati suojeluskuntajärjestön lakkauttamista 7. marraskuuta 1944 mennessä. Vaatimuksen perustana pidettiin rauhansopimuksen 21. artiklan tulkintaa, minkä mukaan kaikki fasistiset poliittiset ja sotilaalliset sekä sotilaallisluonteiset järjestöt pitää lakkauttaa.
Raahen suojeluskuntapiirin viimeisessä yleisessä kokouksessa 3. marraskuuta 1944 esitti Lauri Kallinen kiitokset kaikille toiminnassa mukana olleille, minkä jälkeen piirin toiminta lakkautettiin.
Aino Lohikoski
Aino Lohikoski (4. maaliskuuta 1898 Helsinki, Suomi – 12. kesäkuuta 1981 Helsinki) oli suomalainen näyttelijä. Teatterissa hän tulkitsi muun muassa Minna Canthin näytelmien hahmoja. Lisäksi hän näytteli sivuosia useissa elokuvissa, kuten "Niskavuoren naiset" ja "Valkoiset ruusut".
Ennen näyttelijän uraansa Lohikoski toimi konttorialalla. Hän opiskeli laulua Annikki Uimosen ja Greta Aaltonen-Saarisen johdolla. Lohikoski aloitti ammattilaisuransa Kuopion Työväen Teatterissa vuonna 1920. Hän työskenteli myös Viipurin Työväen Teatterissa, Koiton Näyttämöllä ja Kansan näyttämöllä.
Lohikosken näyttämötöitä olivat muun muassa nimiosa Minna Canthin "Anna Liisassa", Liisan osa "Pohjalaisissa" sekä Desdemona "Othellossa". Canthin klassikkonäytelmässä "Työmiehen vaimo" Lohikoski tulkitsi Homsantuun roolin. Hänellä oli myös lukuisia nimiosia opereteissa, joista mainittakoon "Onnetar", "Katja" ja "Frasquita".
Aino Lohikoski näytteli sivuosia kymmenissä suomalaisissa pitkissä näytelmäelokuvissa. Usein hänen valkokangasosansa olivat päähenkilön äiti tai täti, myös lukuisat maalaistalojen emännät ja piiat saivat Lohikoskesta tulkitsijansa. Hänen elokuvauransa alkoi vuonna 1925 Liisan roolilla Jalmari Lahdensuon mykkäfilmissä "Pohjalaisia". Lohikoski teki säännöllisesti elokuvatöitä vuodesta 1934 aina vuoteen 1959. Valentin Vaalan Hella Wuolijoki -filmatisoinnissa "Juurakon Hulda" (1937) hänellä oli Miinan osa. Niin ikään Vaalan elokuvassa "Niskavuoren naiset" (1938) hän oli Sentraali-Sandra. Toisen maailmansodan aikana Lohikoski näytteli eri rooleja muun muassa Suomisen perheestä kertovissa elokuvissa. Vuonna 1949 hän tulkitsi Anna-tädin osan elokuvassa "Jossain on railo". Hänen viimeinen elokuvaosansa oli torpparin vaimo Väinö Linnan kirjaan perustuvassa Edvin Laineen ohjaamassa "Akseli ja Elina" (1970). Lisäksi Lohikoski teki rooleja lyhyissä fiktioissa ja toimi selostajana useissa dokumenteissa.
Ampumahiihdon maailmancup 2008–2009
Ampumahiihdon maailmancup 2008–2009 oli 32. ampumahiihdon maailmancup -kausi miehille ja 27. kausi naisille. Kausi alkoi Östersundissa 3. joulukuuta 2008 ja päättyi Hanti-Mansijskissa 29. maaliskuuta 2009.
Kauden kilpailuissa jaettiin maailmancupin pisteitä 40 parhaalle aikaisempien kausien 30 parhaan sijaan.
Chleuhit
Chleuhit (äännetään "shlöh") ovat yksi berberien etnisistä ryhmistä. He elävät pääasiassa Marokon Atlasvuorten ympäristössä, asuttaen suurinta osaa Korkea-Atlasta ja Anti-Atlasta ja niiden välissä sijaitsevaa Souss-laaksoa. Suurin osa chleuheista asuvat Souss-laaksossa, muun muassa Agadirin, Tiznitin ja Taroudantin kaupungeissa.
Chleuh-kansan lukumäärän on arvioitu olevan noin yhdeksän miljoonaa. Chleuh-kansa puhuu tašelhit-kieltä, joka on yksi berberikielen eli tamazightin murre. Berberikansa kutsuu kieltään nimellä tamazight, josta on useita eri variaatioita, jotka ovat syntyneet maantieteellisessä eristyksessä.
Suurin osa tästä kansasta on muslimeja ja pieni vähemmistö juutalaisia.
Varhaiset foinikialaiset tutkimusmatkailijat ovat löytäneet Keski-Marokon rannikolta alkuperäisväestön, jota nyt kutsutaan Chleuh-kansaksi.
HD 12661
HD 12661 on pääsarjan tähti Oinaan tähdistössä, 121,2 valovuoden päässä Maasta. Sillä tiedetään olevan kaksi eksoplaneettaa. Ensimmäinen planeetta löydettiin vuonna 2002 ja toinen seuraavana vuonna.
Kuningas Khalidin kansainvälinen lentoasema
Kuningas Khaledin kansainvälinen lentoasema (; IATA: RUH, ICAO: OERK) on lentoasema Saudi-Arabiassa. Se sijaitsee 35 kilometriä pääkaupungista Riadista pohjoiseen. Se avattiin 26. marraskuuta 1983. Lentokenttäalueen pinta-ala on 225 km², ja terminaalien lisäksi alueella sijaitsee mm. moskeija ja kauppoja.
Rhythm Divine
Rhythm Divine on toinen single Enrique Iglesiaksen ensimmäiseltä englanninkieliseltä albumilta "Enrique". Single julkaistiin Yhdysvalloissa 9. lokakuuta 1999. Kappaleen ovat tehneet Paul Barry ja Mark Taylor ja tuottaneet Barry ja Brian Rawling.
"Rhythm Divinen" musiikkivideon ohjasi Francis Lawrence. Iglesias levytti kappaleen myös espanjaksi nimellä Ritmo Total. Myös tämä versio julkaistiin "Enrique"-albumilla.
Maxi-Single (B00004S2OJ):
Maxi-Single (B00003ZAG0):
Kelkkajengi
Kelkkajengi (alkuperäiseltä nimeltään "Cool Runnings") on yhdysvaltalainen Jon Turteltaubin ohjaama vuonna 1993 valmistunut komediaelokuva. Se kertoo jamaikalaisesta pikajuoksijasta Dericestä, joka haluaa juoksukilpailun hävittyään koota joukkueen, joka edustaa maatansa rattikelkkailussa vuoden 1988 talviolympialaisissa Calgaryssa. "Video-oppaassa" vuodelta 1994 Bello Romano antoi "Kelkkajengille" kolme tähteä viidestä, mikä vastaa sanallista arviota ”hyvä”.
Dominic Cooper
Dominic Cooper (s. 2. kesäkuuta 1978 Lontoo, Englanti) on englantilainen näyttelijä.
Cooper valmistui London Academy of Music and Dramatic Artista vuonna 2000, ja seuraavana vuonna hän esiintyi ensimmäistä kertaa elokuvassa. Hänen jonkinlaisena läpimurtonaan voitaisiin pitää roolia sekä Alan Bennettin näytelmässä "The History Boys", ja myöhemmin saman roolin filmatisoinnissa elokuvassa "Wild Generation" (2006). Hänen uransa tunnetuimpia elokuvia ovat "Mamma Mia!" (2008), "Herttuatar" (2008), "An Education" (2009) ja "" (2012). Hän on ollut lisäksi pienemmissä rooleissa esimerkiksi elokuvissa "" (2011) ja "Dracula Untold" (2014). Elokuvien lisäksi hän on näytellyt muun muassa television minisarjoissa ja televisioelokuvissa.
Cooper seurusteli "Mamma Mia!" -elokuvasta tutun näyttelijä Amanda Seyfriedin kanssa, mutta heidän suhteensa päättyi vuonna 2010.
Aurinkoauto
Aurinkoauto on ajoneuvo, joka saa käyttövoimansa auringosta. Käytännön toteutukset on tehty aurinkokennojen ja akkujen avulla, joten tekniikka vastaa pitkälti sähköautoa. Auringosta saatavan energian suhteellisen niukkuuden vuoksi aurinkoautot rakennetaan keveiksi ja samalla yritetään maksimoida aurinkokennojen pinta-ala. Aurinkoautoissa on mukana akku, jolla saadaan enemmän tehoa kiihdytyksiin ja varmistetaan sujuvaa kulkua puolipilvisellä säällä.
Sveitsiläinen opettaja Louis Palmer kutsuu aurinkotaksiksi aurinkovoimalla liikkuvaa kaksipaikkaista ajoneuvoaan, jolla hän on ajanut maailman ympäri. Matkan pituus oli 52 000 kilometriä. Rakenteellisesti kyseessä on kolmipyöräinen vetoyksikkö, joka vetää aurinkokennopaneelilla ja akuilla varustettua peräkärryä. Jos aurinkoa ei ollut tarpeeksi akkujen lataamiseen, niin akut ladattiin sähköverkosta. Auton huippunopeus on 90 km/h. Täydellä latauksella auton väitetään kulkevan 300 kilometriä. Auto on rakennettu Luzernin teknillisen yliopiston tutkijoiden ja opiskelijoiden tuella. Hinnaksi arvioidaan 300 000-500 000 euroa. Taksin kyydissä oli matkan aikana useita poliitikkoja ja merkkihenkilöitä.
Michael Scott
Michael Scott voi viitata ainakin seuraaviin henkilöihin:
EHC Biel
EHC Biel (ransk. "HC Bienne") on sveitsiläinen jääkiekkoseura, joka pelaa maan pääsarjassa National League A:ssa. EHC Biel pelaa kotiottelunsa vuonna 1973 avatulla Eisstadion Bielillä.Georges Aeschlimann, Olivier Anken, Normand Dupont, Urs W. Frey, Willy Gassmann, Richmond Gosselin, Jean Helfer, Jakob Kölliker, Steve Latinovich, Dan Poulin, Erwin Stalder, Peter Winkler
Seru Epenisa Cakobau
Seru Epenisa Cakobau (1815–1883) oli fidžiläinen heimopäällikkö ja sotalordi, joka yhdisti suuren osan fidžiläisistä heimoista valtansa alle.
Serun isä Tanoa Visawaqa karkotettiin, kun hän oli hävinnyt sodassa kilpailijalleen pienellä Baun saarella. Seru sai kuitenkin jäädä. Seru nousi oman heimonsa johtajaksi ja löi hänen isänsä karkottaneen heimon 1837. Vuonna 1852 hän julisti itsensä Baun hallitsijaksi ja samalla koko Fidžin kuninkaaksi. Muut heimot eivät tätä hyväksyneet ja Seru joutui 19 vuoden sotaan heitä vastaan. Vuonna 1871 hänen onnistui yhdistää heimot valtansa alle. Levukasta tuli hänen pääkaupunkinsa. Hän päätti perustaa perustuslaillisen monarkian, mutta uusi hallitus joutui ulkomaalaisten käsiin.
Yhdysvallat, joka oli tunnustanut Serun kuninkuuden jo ennen muita heimopäälliköitä, muutti linjaansa ja vaati Serulta 44 000 dollarin korvauksia tämän tekemästä hyökkäyksestä Nukulaun saarelle, jossa asui yhdysvaltalainen konsuli John William. Seru ei voinut maksaa vaadittua summaa ja hän pelkäsi Yhdysvaltain invaasiota, joten hän luovutti saaret Isolle-Britannialle. Samalla hän kääntyi kristityksi ja kielsi kannibalismin saarella 1854.
Seru säilytti asemansa arvovaltaisimpana päällikkönä kuolemaansa asti 1883. Cakobaun suku on arvostettu vielä tänäkin päivänä ja monet saaren tärkeimmistä poliittisista henkilöistä ovat Cakobaun sukua, yhtenä esimerkkinä modernin Fidžin perustaja Kamisese Mara. Poliitikkojen lisäksi Cakobaun suku on hallitsevissa asemissa myös armeijassa ja yliopistoissa.
Kolmas pyörä (televisio-ohjelma)
Kolmas pyörä oli vuosina 1998–1999 MTV3-kanavalla esitetty suomalainen keskusteluohjelma. Ohjelmassa haastateltiin julkisuuden henkilöitä, muun muassa Jammu Siltavuorta ja Pekka Siitointa. Ohjelmassa perehdyttiin lisäksi muun muassa uuden Gamma-huumausaineen käyttäjään ja miesprostituoituun. Lisäksi nähtiin Tony Halmeen tekemiä lyhyitä inserttejä, jossa hän suoritti "autovarkauden", "huumeoston" ja pummasi ohikulkijoilta rahaa. Ohjelmassa toimi myös "reaaliaikarunoilija" Teuvo Matala, joka teki haastattelujen aikana vieraista runon, jonka myös heti esitti.
EuroFloorball Cup 2008
EuroFloorball Cup 2008 oli järjestyksessään 16. salibandyn seurajoukkueiden Euroopan-mestaruusturnaus. Ne pelattiin 8.–12. lokakuuta 2008 Winterthurissa Sveitsissä. Miesten seurajoukkueiden mestaruuden voitti kolmannen kerran peräkkäin ruotsalainen AIK ja naisten mestaruuden ruotsalainen IKSU.
Fidžinintialaiset
Fidžinintialaiset ovat Fidžin intialaisperäisiä asukkaita. Heitä oli 311 591 vuonna 2007 eli 37,6 % väestöstä. He ovat brittien saarille tuomien työläisten jälkeläisiä, joita tuotiin työskentelemään sokeriplantaaseilla vuosina 1879–1916. Fidžinintialaiset ovat huonommassa asemassa kuin alkuperäisasukkaat. Huonommat olot ovat johtaneet maastamuuttoon Yhdysvaltoihin ja Australiaan.
Brittiläiset vallanpitäjät eivät halunneet häiritä fidžiläisten perinteistä elämäntapaa, mutta he tarvitsivat työvoimaa saaren sokeriplantaaseille. Britit alkoivat värvätä ihmisiä Intiasta uskotellen, että Fidži sijaitsi aivan lähellä, vaikka todellisuudessa sinne oli 1 000 kilometrin matka. Ihmisiä myös kaapattiin ja tuotiin väkisin saarelle.
Kun työläiset olivat olleet maassa viisi vuotta, he saivat päättää halusivatko he takaisin Intiaan vai jäädä saarelle, suurin osa päätti jäädä. Monet vuokrasivat maata alkuperäisasukkailta (maata ei saanut myydä alkuperäisasukkailta maahanmuuttajille) ja alkoivat viljellä omia sokeriviljelmiään, toiset muuttivat kaupunkeihin. Fidžillä hävisi intialaisten perinteinen kastijärjestelmä, tämä johtui siitä, että naiset olivat lähinnä alemmasta kastista ja ylempien kastien naisia ei juuri ollut. Kun ylemmän kastin miehet menivät naimisiin alempien kastien naisten kanssa kastierot unohtuivat vähitellen.
Suurin osa fidžinintialaisista asuu niin sanotulla sokerivyöhykkeellä ja suurimmissa kaupungeissa. Suurin osa heistä puhuu fidžinhindiä, mutta pienempienkin intialaisten kielten puhujia löytyy. 76,7 % heistä on hinduja, 15,9 % on muslimeja ja 0,9 % on sikhejä, loput ovat kristittyjä tai ateisteja.
Miten se tehtiin
http://www.howitismade.net/
Tagebuch eines Verzweifelten
Tagebuch eines Verzweifelten on saksalaisen kirjailija Friedrich Reck-Malleczewenin kirjoittama natsihallinnosta kertova ja sitä arvosteleva kirja. Kirja ilmestyi saksaksi vuonna 1947.
Kirjassa on aatelissukuisen Reck-Malleczewenin päiväkirjamerkintöjä toukokuusta 1936 lokakuuhun 1944. Reck-Malleczewen surmattiin Dachaun keskitysleirillä 16. helmikuuta 1945. Reck-Malleczewenin natsihallintoa vastustava päiväkirja ei ollut ainoa laatuaan, sillä sellaisia pitivät useat yläluokan jäsenet Hitlerin hallinnon aikana.
Kirjan englanninkielinen käännös "Diary of a Man in Despair" ilmestyi alun perin 1970, ja sittemmin siitä on otettu useita painoksia. Lontoolaisen Gerald Duckworth & Co Ltd -kustantamon vuonna 2000 julkaisema laitos herätti Suomessa keskustelua, sillä kannen kuvituksessa on käytetty Hugo Simbergin kuuluisaa "Haavoittunut enkeli" -maalausta, mutta se on käännetty peilikuvaksi ja enkeliä paareilla kantavien poikien hihoihin on lisätty hakaristitunnukset. Kustantajaan vedottiin kirjan vetämiseksi pois markkinoilta, mutta tuloksetta.
See You in My Nightmares
”See You in My Nightmares” on kappale rap-artisti Kanye Westin vuonna 2008 ilmestyneeltä neljänneltä studioalbumilta "808s & Heartbreak". Kappaleella vierailee Lil Wayne. ”See You in My Nightmares” piti julkaista singlenä 10. maaliskuuta 2009 ja lähetettiin radiokanaville soitettavaksi, mutta sen julkaisu peruutettiin ja singlenä julkaistiin sen sijasta "Amazing".
Fribourg-Gottéron
Fribourg-Gottéron on sveitsiläinen National League A:ssa pelaava jääkiekkoseura, jonka kotipaikka on Fribourg. Seura on pelannut Sveitsin pääsarjan finaaleissa viisi kertaa, mutta ei ole kertaakaan voittanut mestaruutta.
Can’t Tell Me Nothing
Can’t Tell Me Nothing on Kanye Westin ensimmäinen single hänen kolmannelta studioalbumilta Graduationilta. Single julkaistiin 29. toukokuuta 2007. Singlestä on julkaistu myös musiikkivideo. Singlen ovat tuottaneet Kanye West ja DJ Toomp, ja sen kannen on taiteillut japanilainen nykytaiteilija Takashi Murakami.
Vágarin lentoasema
Vágarin lentoasema (IATA: FAE, ICAO: EKVG) on lentoasema Vágarilla, Färsaarilla. Se sijaitsee tarkemmin Sørvágurissa. Toisen maailmansodan aikana rakennettu kenttä avattiin siviilikäyttöön vuonna 1963. Kenttää hallinnoi Tanskan liikenneministeriön "Statens Luftfartsvæsen" (SLV) vuoteen 2007, jolloin se siirtyi Färsaarten hallitukselle.
Vágarin lentoasema on Färsaarten ainoa lentoasema ja kansallisen lentoyhtiö Atlantic Airwaysin pääpaikka. 219 329 matkustajaa kulki sen kautta vuonna 2007.
Rotumalaiset
Rotumalaiset ovat Rotuman saaren alkuperäisasukkaita. Rotumalaiset ovat saarelle muuttaneiden polynesialaisten ja melanesialaisten jälkeläisiä. Lisäksi heihin on sekoittunut eurooppalaisia aineksia saarelle paenneiden merimiesten mukana. Rotumalaisten mytologia kertoo heidän tulleen Samoalta prinssi Rahon johtamana.
Rotumalaiset muistuttavat enemmän polynesialaisia kuin melanesialaisia, jotka ovat Fidžin valtaväestöä. Heidän ihonsa on vaaleampi kuin fidžiläisillä, ja he ovat lyhyempiä kuin muut polynesialaiset. Rotumalaisten ulkonäössä on myös eurooppalaisia ja aasialaisia vaikutteita. Vaikka heidät voisi luokitella etnisesti polynesialaisiksi, heidän kielensä ei ole polynesialainen.
Rotuman saarella asuu 2002 ihmistä, joista suurin osa on rotumalaisia, mutta saarella asuu myös fidžiläisiä ja samoalaisia. Suurin osa rotumalaisista asuu Fidžin muilla saarilla, lisäksi heitä on muuttanut Samoaan, Uuteen-Seelantiin ja Australiaan. Rotumalaisilla on ollut erimielisyyksiä Fidžin hallituksen kanssa, ja he ovat muun muassa kumonneet lakiesityksen saaren avaamiseksi turisteille. Rotumalainen Mölmahao-klaani kieltäytyi liittymästä Fidžiin sen itsenäistyttyä, mutta se ei saanut rotumalaisten enemmistöä puolelleen.
Stronger (Kanye Westin kappale)
Stronger Kanye Westin toinen single hänen kolmannelta studioalbumiltaan Graduationilta. Single julkaistiin 31. heinäkuuta 2007. Singlestä on julkaistu myös musiikkivideo.
Kappaleen biitti koostuu talkboxin kautta nauhoitetusta vokaalisamplesta Daft Punkin kappaleesta "Harder, Better, Faster, Stronger", jonka tempo on hidastettu sopimaan Strongerin 90:n BPM:n tempoon. 
Tätä samplea on tuettu aika ajoin syntentisaattoriäänillä. 
Kappale kulkee siten, että intron jälkeen Kanye laulaa kertosäkeen kaksi kertaa, jonka jälkeen tulee ensimmäinen säkeistö. 
Tämä toistetaan kolmeen kertaan eri säkeistöillä, kunnes neljännen kertosäkeen jälkeen tulee break, jonka jälkeen tulee outro ja lopulta kappale loppuu.
Kappaleessa West räppää myös tunnettua Friedrich Nietzschen sanontaa, "mikä ei tapa miestä vahvistaa häntä".
Musiikkivideo, joka julkaistiin kesäkuussa 2007, on Hype Williamsin ohjaama.
Video kuvattiin yhdeksän päivän aikana Japanissa.
Videolla nähtiin myös Kanyen kuuluisat nimikkolasit, jotka West oli tilannut nimenomaan videota varten.
Good Life
”Good Life” on kappale Kanye Westin kolmannelta studioalbumilta "Graduation". Se julkaistiin singlenä samaan aikaan albumin kanssa, 11. syyskuuta 2007. Kappaleella vierailee T-Pain. Kappale voitti parhaan rap-kappaleen Grammy-palkinnon.
Kappale sämplää Michael Jacksonin kappaleen ”P.Y.T” outrosta löytyviä ääniä, jotka muodostavat kappaleen biitille perusasetelman jota syntentisaattorit tukevat. Kappaleen rumpujen ohjelmointiin West sai apua hip-hop-supertuottaja Timbalandilta. Kappaleen taustalla laulavat Ne-Yo ja John Legend.
Rude Dog and the Dweebs
Rude Dog and the Dweebs on yhdysvaltalainen Marvel Productionsin tuottama ja Hank Saroyan luoma animaatiosarja, joka kertoo punkkimaisesta koirasta, joka ajoi vuoden 1956 vaaleanpunaista Cadillacia. Hän omistaa autokaupan ja joutuu töiden ohella varomaan vihamielistä kissaa Seymouria, sekä koiran pyydystäjää Hermania, sekä hänen apulaistaan Rotia.
Sarja luotiin mainosmielessä 1980-luvulla suosituksi tulleen urheiluvaatemalliston myötä.
Rude Dog omistaa kuljetusliikkeen, jossa häntä avustavat Dweebsit, kirjava ryhmä koiria; änkyttävä Caboose, kireä britti Winston, Jack Nicholsonilainen Reggie, etelän murteella puhuva Barney, Satch, joka kuulostaa Ed Wynnilta ja ystävällinen chihuahua Tweek. Itse Rude Dog puhui Brooklynin murteella ja hänellä on tyttöystävä nimeltä Gloria.
Homecoming (Kanye Westin kappale)
”Homecoming” on kappale Kanye Westin vuonna 2007 ilmestyneeltä studioalbumilta "Graduation". Kappale julkaistiin singlenä 13. toukokuuta 2008, viidentenä ja viimeisenä albumin singleistä. Kappaleella vierailee Coldplayn laulaja Chris Martin. Kappaleesta on julkaistu musiikkivideo.
Friedrich Reck-Malleczewen
Friedrich Perceyval Reck-Malleczewen ( 11. elokuuta 1884 Gut Malleczewen Masuren – 17. helmikuuta 1945 Dachaun keskitysleiri) oli saksalainen kirjailija, joka kirjoitti seikkailu- ja historiallisia romaaneja. Hänen nykyisin tunnetuin teoksensa on kuitenkin päiväkirja "Tagebuch eines Verzweifelten" vuosilta 1936–1944. Päiväkirja ilmestyi 1947, sen englanninkielinen käännös "Diary of a Man in Despair" vuonna 1970.
Vuonna 2000 ilmestyneen englanninkielisen painoksen kansikuvana on käytetty Hugo Simbergin tunnettua maalausta "Haavoittunut enkeli" vuodelta 1903, mikä herätti hämmennystä Suomessa. Kustajalle lähetetty kirje ei kuitenkaan saanut aikaan toivottua tulosta, kirjan vetämistä pois markkinoilta.
Useita Reckin teoksia on filmattu.
Nobel-säätiö
Nobel-säätiö () on 29. kesäkuuta 1900 perustettu yksityinen säätiö, jonka tarkoitus on rahoittaa ja valvoa Nobel-palkintoa.
Säätiön perustamisasiakirjana toimii Alfred Nobelin testamentti. Säätiö valvoo Nobelin symposiota tieteen, kulttuurin edistymistä. Säätiö valvoo Nobelin palkinnon varoja mutta ei päätä sen saajaa.
Nobel-säätiön jäsenet ovat Ruotsin akatemian, Ruotsin kuninkaallisen tiedeakatemian, Karoliinisen instituutin, Norjan Nobel-komitean jäseniä eli Nobel-komitean jäseniä Ruotsissa ja Norjassa. Nobelin säätiö ei ole mukana Nobelin taloustieteen palkinnon antamisessa vaan sen antaa Ruotsin keskuspankki.
Fysiikan ja kemian palkinnon saajista päättää Ruotsin kuninkaallinen tiedeakatemia, lääketieteen palkinnosta Karoliininen instituutti, kirjallisuuspalkinnosta Ruotsin akatemia, ja rauhan palkinnon saajista päättää Norjan Nobel-komitea.
Nobel-säätiö huolehtii varojen hankinnasta eri sijoituksilla ja Alfred Nobelin testamenttin mukaan on tehty päätös varojen jakamisesta palkinnon saajille. Nobel-säätiön sääntöjen mukaan ehdokkaita ei saa julkistaa ennen kuin 50 vuotta on kulunut ehdolle asettamisesta. Aikaraja ehdotusten lähettämiseen on 31. tammikuuta. Rauhanpalkinnon aikaraja on 1. helmikuuta.
Säätiön puheenjohtaja on Marcus Storch.
Tupolev Tu-16
Tupolev Tu-16 () oli neuvostoliittolainen strateginen pommikone, joka tuli käyttöön 1950-luvun puolivälissä.
Tupolevin suunnittelutoimisto kehitti Tu-16-pommikoneen 1940-luvun lopussa. Koneen prototyypin Tyyppi 88/1 (Projekti N) ensilento tapahtui 27. huhtikuuta 1952. Koneen kehitysprojekti alkoi, kun 1940-luvun lopulla etsitiin seuraajaa B-29 Superfortressin kopiona rakennetulle potkurikäyttöiselle Tu-4-pommikoneelle. Uuden pommikoneen vaatimuksiin kuului yli 800 km/h lentonopeus, 6000 kg pommilasti ja 5000 km kantama.
Aluksi Tupolev kehitti Tu-4:n pohjalta Tupolev Tu-85-koneen. "Tu-88":n kehitys alkoi vuoden 1949 alussa. Kriittinen tekijä oli suihkumoottorien kehitys – Mikulinin suunnittelutoimisto kehitti Mikulin AM -voimalaitteen. Sen suuren halkaisijan vuoksi sitä ei voinut kiinnittää lentokoneen siipien alle.
Tu-16 tuli Neuvostoliiton ilmavoimien käyttöön vuoden 1953 lopussa. Ilmavoimien käyttöön tuli 175 konetta ja rannikkopuolustuksen käyttöön 240 konetta. Kaikkiaan koneita tehtiin parin vuosikymmenen aikana 1059 kappaletta.
Kiinan kansantasavalta sai koneen suunnittelutietoja teknologiansiirtona Neuvostoliitolta. Se kehitti niiden pohjalta oman Xian H-6-koneversionsa. Kiinan ja Neuvostoliiton välien katkettua Hruštšovin hallintokaudella vuonna 1960 Kiinan konemallin jatkokehitys eteni itsenäisesti.
Kone kykeni kuljettamaan massiivisen 9000 kg:n FAB-9000-pommin tai ydinaseita noin 4800 km:n matkan. 1950-luvun puolivälissä koneeseen lisättiin mahdollisuus kantaa vastakehitettyjä risteilyohjuksia. Malli Tu-16KS-1 (NATO:n koodinimi Badger-B) kuljetti AS-1 Kennel -ohjuksia noin 1800 km:n päähän. AS-1-ohjus oli iso, MiG-15-hävittäjää muistuttava, ja sen kantomatka noin 140 km. Sen pääasiallinen käyttötarkoitus oli iskut Yhdysvaltain lentotukialusryhmiä vastaan.
Myöhempiä ohjusmalleja olivat ydinkärkinen Raduga K-10S (AS-2 Kipper), AS-1:n korvaaja KSR-2 (AS-5 Kelt) ja KSR-5 (AS-6 Kingfish).
Koneesta kehitettiin myös elektronisen sodankäynnin- ja tiedustelumalleja. Siitä kehitettiin myös siviilimallit Tupolev Tu-104 ja Tupolev Tu-124, jotka olivat Aeroflotin käytössä.
Tu-16-pommikone oli Neuvostoliiton, Vietnamin, Kiinan kansantasavallan (H-6), Egyptin, Indonesian ja Irakin ilmavoimien käytössä. Nykyisin niitä käyttää ainakin Venäjän ilmavoimat, mutta valvontaroolissa eikä pommikoneena. Kiinan ilmavoimille Xian H-6 -kopio tai muunnelma on eräs sen strategisen ydinasepelotteen toteuttaja.
Mark Wright (jalkapallovalmentaja)
Mark Wright (s. 1. elokuuta 1963 Berinsfield, Englanti) on englantilainen jalkapalloilija, joka oli pelipaikaltaan keskuspuolustaja. Peliuransa jälkeen hän toimi managerina muun muassa Chester Cityssä.
Wright aloitti uransa vuonna 1980 Oxford Unitedissa. Vain kymmenen pelatun ottelun jälkeen hänet myytiin Englannin korkeimmalle sarjatasolle 1. divisioonaan Southamptonin riveihin. 18-vuotias Wright debytoi "Saintsissa" 17. huhtikuuta 1982 3–1-voitto-ottelussa Leedsia vastaan.
Wrightin ensimmäinen täysi kausi Southamptonissa oli kausi 1982–1983, jolloin Saints sijoittui liigassa sijalle 12 ja Wrightin onnistui tehdä ensimmäinen maalinsa. Hänet valittiin myös Southamptonin vuoden pelaajaksi.
Seuraavalla kaudella Wrightin otteet olivat liigan eliittiä ja koko muunkin joukkueen esittäessään parastaan sijoittui Saints liigassa toiseksi Liverpoolin jälkeen. Hyvien otteidensa ansiosta Wright nousi Englannin maajoukkueeseen, jossa hän pelasi 45 maaottelua ja teki yhden maalin vuosina 1984–1996.
Elokuussa 1987 Southampton yllättäen hyväksyi Derby Countyn tekemän 760 000:n punnan tarjouksen ja näin yhteensä 222 ottelua ja 11 maalia tehnyt Wright siirtyi Derbyyn.
Wright debytoi uudessa seurassaan 29. elokuuta 1987 ottelussa Wimbledonia vastaan. Wright pelasi Derbyssa yhteensä neljä kautta ja otteluita kertyi topparille yhteensä 171.
Wright siirtyi Liverpooliin, jossa debytoi 17. elokuuta 1991 ottelussa Oldhamia vastaan. Liverpool-uran aikana Wright oli voittamassa FA Cupia.
Ryssä (sarjakuvahahmo)
Ryssä on Marvel-sarjakuvakustantamon luoma superroisto ja Tuomarin vihollinen.
Rikollispomo Ma Ganucci palkkasi Ryssänä tunnetun palkkamurhaajan hoitelemaan Tuomarin. Ryssä paikansi Tuomarin yhteen hänen piilopaikoistaan ja pääsi niskan päälle, koska Tuomari oli heikkona taistelustaan Ma Ganuccin joukkoja vastaan. Taistelun aikana Ryssä selitti Tuomarille näkemyksiään kapitalismista ja siitä, kuinka hän ihannoi amerikkalaisia supersankareita. Kun Tuomarille selvisi, että Ryssä oli palkkamurhaaja, hän yllätti tämän iskemällä roistoa kuumalla pizzalla ja sen jälkeen tappoi vastustajansa.
Kuten muutkaan supervoimaiset ihmiset Marvelin universumissa, myöskään Ryssä ei pysynyt pitkään kuolleena. Salainen järjestö varasti hänen ruumiinosiaan ja herätti hänen henkiin käyttäen teknologiaa. Teknologia "saatiin" K.I.L.P.I-järjestöltä Helsingistä. Samalla Ryssän ruumista vahvistettiin: lihaksia kasvatettiin keinotekoisesti ja luustoa vahvistettiin teräksellä.
Tämän jälkeen Ryssä lähetettiin taas Tuomarin perään. Ryssä heitti Tuomarin Empire State Buildingin katolta alas, mutta Hämähäkkimies pelasti Tuomarin ja liittyi taisteluun Ryssää vastaan. Yhdessä supersankarit voittavat tappajan, joka putoaa itse alas pilvenpiirtäjästä ja katukiveyksen läpi. Putous ei tapa Ryssää, mutta kovaonninen tappaja jää metrojunan alle ja sankarit pitävät häntä kuolleena. Kuitenkin Ryssä selviää, työnantajansa teknologian ansiosta, joka vahvistaa Ryssän voimia entisestään.
Ryssä kohtasi viimein loppunsa, kun Tuomari sai selville, missä Kreighopfin järjestö pitää majapaikkaansa. Järjestön suunnitelmana olisi tappaa Euroopan Neuvosto lentokoneiskulla ja kommandojoukoilla. Tuomari soluttautuu Grand Nixon Islandille ja nousee mukaan lentokoneeseen. Tuomari tappaa lentäjän ja tiputtaa sen polttoainesäiliöihin, ainoastaan hän ja Ryssä selviävät hengissä tapahtuneesta.
Tämän jälkeen Kreighopf varastaa ranskalaisen sotilaskoneen, joka kuljettaa atomipommia. Ryssän tehtäväksi annetaan vartioida konetta, mutta Tuomari on taas mukana. Tuomari on aluksi alakynnessä, mutta saa yliotteen lopulta Ryssästä kiinnittäen tämän koukulla atomipommiin. Tuomari tämän jälkeen potkaisee avuttoman roiston pommeineen Grand Nixon Islandille, jossa pommi räjähtää tuhoten Kreighopfin organisaation ja Ryssän lopullisesti.
Ryssällä oli ennen Kreighopfin teknologiaa jo entuudestaan suuret voimat, hän murskasi miehen antaessaan tälle halauksen. Kreighopfhin tekemien "parannusten" jälkeen Ryssän kehosta tuli luodinkestävä ja hän pystyi tämän jälkeen repimään taloja hajalle ilman minkäänlaista kestävyyden menetystä.
Ryssä oli yksi John Saintin kätyreistä vuoden 2004 Tuomari-elokuvassa, jossa häntä esitti Kevin Nash. Hän on pukeutuneena venäläiseksi merimieheksi ja hakkaa Tuomaria, kunnes sankari katkoo hänen niskansa.
Likymnios
Likymnios oli kreikkalaisessa mytologiassa Elektryonin ja fryygialaisen Mideian poika ja siten Alkmenen velipuoli. Hänen kaikki veljensä saivat surmansa taistelussa Pterelaoksen poikia vastaan – vain hän itse säästyi nuoren ikänsä vuoksi.
Likymnios lyöttäytyi yhteen Amfitryonin kanssa, joka matkasi Thebaan antaakseen Kreonin puhdistaa itsensä Elektryonin surmasta. Täällä Kreon antoi sisarensa Perimedeen Likymniokselle vaimoksi. Heillä oli pojat Argios ja Melas.
Herakleen oli Likymnioksen sisarenpoika, mutta hänen oma poikansa Tlepolemos tappoi isosetänsä – toisen version mukaan vahingossa tämän juostua väliin Tlepolemoksen oltua kurittamassa kepillä palvelijaansa, toisen mukaan tarkoituksella vihan puuskassa.
Genève-Servette HC
Genève-Servette HC ("Servette", "GSHC") on sveitsiläinen jääkiekkojoukkue Genevestä. Joukkue pelaa maan pääsarjassa National League A:ssa.
EHC Kloten
EHC Kloten on sveitsiläinen jääkiekkojoukkue, joka pelaa Sveitsin toiseksi korkeimmalla sarjatasolla Swiss Leaguessa. Joukkueen kotipaikka on Kloten.
Micheline Calmy-Rey
Micheline Calmy-Rey (s. 8. heinäkuuta 1945, Sion, Sveitsi) on sveitsiläinen poliitikko liittoneuvoston jäsen vuodesta 2003 lähtien, vastuualueenaan maan ulkopolitiikka.
Vuosina 1981-1997 Calmy-Rey oli Geneven Grand Conseilin (parlamentin) edustaja, edustaen sosiaalidemokraatteja. Neuvoston puhemiehenä Calmy-Rey toimi 1992-1993, ja puolueensa Geneven osaston puheenjohtaja 1986-1990 ja uudelleen 1993-1997. Kantonin valtioneuvostoon hän nousi 1997 vastaten kantonin taloudesta ja oli presidenttinä vuonna 2001.
2002 Calmy-Rey valittiin liittoneuvostoon ulkoministeriksi. Hän oli vasta neljäs nainen historiassa, joka valittiin sinne. Varapresidenttinä Calmy-Rey toimi 2006 ja seuraavana vuonna itse liittopresidenttinä. Hän oli toinen nainen, Ruth Dreifussin jälkeen, joka hoiti kyseistä virkaa.
SCL Tigers
SCL Tigers, vuoteen 1999 "Schlittschuh-Club Langnau", on sveitsiläinen jääkiekkojoukkue Langnau im Emmentalista Keski-Sveitsistä. Joukkue pelaa maansa pääsarjassa National League A:ssa.
Helilän koulu
Helilän koulu on peruskoulu Kotkassa Helilän kaupunginosassa. 7.–9. -luokkien lisäksi koulussa on viisi 6.-luokkaa sekä pienluokka. Oppilaita on noin 500. 
Helilän koulun edeltäjä Helilän kansakoulu on Kotkan vanhin kansakoulu, joka aloitti toimintansa vuonna 1875. Koulu muuttui vuonna 1957 Karhulan kansalaiskouluksi ja vuonna 1974 Helilän yläasteeksi. Osoitteessa Suntionkatu 27 se on toiminut vuodesta 1970.
Helilän koulun 7B luokka voitti vuoden luokka-kilpailun vuonna 1999.
Vuosina 2017–2018 Helilän koulun sisäilmaongelmien vuoksi vanhalle hiekkakentälle rakennutettiin moduulikoulu aivan vanhan koulun viereen. Oppilaat ovat siirtyneet vuoden 2018 aikana moduulikouluun. Muutto väistötiloihin oli hidas, ja oppilaita siirrettiin moduulirakennuksen tiloihin kevättalvesta 2018 saman vuoden syksyyn. Välituntialueena toimii yhä vanhan, kiinteän koulun piha-alue.
Rinteenkulma
Rinteenkulma on Rovaniemellä sijaitseva kauppakeskus, joka on avattu 6. marraskuuta 2008.
Kauppakeskuksesta löytyy muun muassa Clas Ohlsonin, Intersportin, K-Supermarketin ja Lindexin myymälät. Kesän 2011 aikana Lordi-ravintola Rocktaurant on lopettanut toimintansa. Rinteenkulmasta on myös yhdyskäytävä Kauppakeskus Revontuleen. Rinteenkulmassa sijaitsi myös Anttila.
Worcester Sharks
Worcester Sharks oli yhdysvaltalainen jääkiekkojseura Worcesterista, Massachusettsista. Joukkue pelasi AHL:ssa kausina 2006–2015 ja toimi NHL-seura San Jose Sharksin farmijoukkueena.
Worcester Sharks on aiemmin tunnettu nimillä Kentucky Thoroughblades (1998–2001) sekä Cleveland Barons (2001–2006).
Tlepolemos
Tlepolemos oli kreikkalaisessa mytologiassa Herakleen ja joko Efyran kuninkaan Fylaan tyttären Astyokhen tai Amyntorin tyttären Astydameian poika.
Tlepolemos oli Argoksen kuningas, mutta surmattuaan isosetänsä Likymnioksen joutui jättämään kaupungin herakleidien uhkaamana. Oraakkelin käskyn mukaisesti hän asettui Rodokselle, jonne hän perusti kolme kaupunkia ja meni naimisiin Polykson kanssa. Oltuaan aikanaan yksi Helenan kosijoista, hän liittyi valansa velvoittamana kreikkalaisten puolella Troijan sotaan yhdeksän aluksen voimin. Sarpedon kuitenkin surmasi hänet sodan ensimmäisenä päivänä.
EHC Basel
EHC Basel (Eishockey Club Basel) on vuonna 1932 perustettu sveitsiläinen jääkiekkoseura Baselista. Joukkue pelaa National League B:ssä. Kotiottelunsa se pelaa St. Jakob Arenalla. EHC Baselin valmentajana on Dino Stecher. Joukkuetta on myös valmentanut suomalainen Kari Eloranta. Joukkue on voittanut NLB:n kahteen kertaan vuosina 2003 ja 2005.
Belgian jääkiekkomaajoukkue
Belgian jääkiekkomaajoukkue edustaa Belgiaa kansainvälisissä jääkiekko-otteluissa. Joukkue on voittanut jääkiekon EM-kisat vuonna 1913, hopeaa 1927 sekä pronssia vuosina 1910, 1911 ja 1914.
Belgia pelaa nykyisin jääkiekon II-divisioonassa.
Franki-paalu
Franki-paalu on paalutyyppi, jota käytetään siirtämään paalukuormia maakerroksiin joko anturan tai anturan ja varren avulla. Se on maata syrjäyttävä paalu, joka valmistetaan käyttäen työputkea, jonka alapää on suljettu vesitiiviillä betonitulpalla. Kärkikappaletta ei kiinnitetä työputkeen, vaan sen ja työputken liitoksessa käytetään tiivistysmassaa, jolla estetään pohjaveden tunkeutuminen työputkeen. Työputki upotetaan maahan lyömällä betonista tulppaa Franki-järkäleellä putken sisällä. Järkäleen massa on 3-8 tonnia ja lyöntikorkeutta vaihdellaan 1-12m välillä läpäistävän kerroksen tiiviyden mukaan. Kun tavoitetaso saavutetaan, lyödään betoninen tulppa osittain ulos putkesta ja kärkeen valetaan putken läpimittaa suurempi anturalevitys. Tämän jälkeen varsiosaan asennettaan raudoitus ja se valetaan täyteen betonia. Lopuksi työputki poistetaan tärytystä apuna käyttäen. Paalun halkaisija on tavallisesti 500-700 mm.
Uuden testamentin apokryfinen kirjallisuus
Uuden testamentin apokryfit tarkoittaa kristinuskon Uuden testamentin ulkopuolelle jäänyttä kirjallisuutta. Ohjeellisen tekstikokoelman eli kaanonin ulkopuolelle jäi suuri määrä kirjallisuutta, jota luettiin ensimmäisinä vuosisatoina varhaiskristillisissä seurakunnissa.
Kristinusko ei ollut yhtenäinen vielä ensimmäisten vuosisatojen aikana. Merkittäväksi uskonnolliseksi liikkeeksi nousi salattua tietoa korostanut gnostilaisuus, joka loi runsaasti kirjallisuutta toisen ja neljännen vuosisadan välillä. Kaanonin ulkopuolelle jääneitä eli apokryfisiä kirjoituksia on nykypäivään asti säilynyt vaihtelevasti. Joistakin tiedetään pelkkä nimi, toisista on löytynyt lyhyitä katkealmia ja näiden lisäksi on olemassa kokonaisia käsikirjoituksia – vieläpä useita eri versioita.
Ehkä merkittävin kaanonin ulkopuolinen teos on Tuomaan evankeliumi, joka koostuu lyhyistä Jeesuksen lauseiden kokoelmista. Teos on laadittu vuosien 100–150 tienoilla. Se muistuttaa Q-lähdettä käyttäviä Matteuksen ja Luukkaan evankeliumeita. Tuomaan evankeliumi on leimattu gnostilaiseksi, vaikka se oli varsin käytetty monenlaisissa varhaiskristillisissä seurakunnissa.
Vuosien 80–160 välillä kirjoitettiin teoksia, jotka olivat sisällön ja ajankohdan puolesta lähellä kanonisoituja kirjoja. Ne kulkevat nimellä apostolisten isien kirjat eli Apostoliset isät. Korkeassa arvossa olivat myös Hermaan Paimen, Ensimmäinen Klemensin kirje, Didakhe, Barnabaan kirje, Pietarin ilmestys ja Paavalin teot.